4. การประกอบธุรกิจของแต่ละสายผลิตภัณฑ์

การประกอบธุรกิจในปัจจุบันของบริษัทฯ ยังคงยึดแนวทางด้านเดิม คือ เป็นผู้ผลิตและจำหน่าย
ผลิตภัณฑ์อาหารไทยในรูปแบบที่หลากหลาย เพื่อวางจำหน่ายภายในประเทศเป็นส่วนใหญ่
โดยส่งออกเป็น
บางส่วนเพื่อสนองความต้องการผลิตภัณฑ์อาหารไทยแบบสำเร็จรูปที่มีสูงขึ้นในต่างประเทศ

นอกจากการดำเนินการด้านการผลิตและจำหน่ายอาหารไทยสำเร็จรูปแล้ว บริษัทฯ
ยังดำเนินการในลักษณะกลุ่มบริษัท โดยจัดตั้งบริษัทย่อยขึ้น 3 บริษัท (เป็นผู้ถือหุ้นใหญ่มากกว่าร้อยละ
50) และมีบริษัทร่วมอยู่ ในกลุ่มอีก 2 บริษัท (ถือหุ้นในแต่ละบริษัทน้อยกว่าร้อยละ 50
แต่ไม่ต่ำกว่าร้อยละ 20) ทั้งนี้ เพื่อความคล่องตัว

ในการดำเนินงานที่ขยายกว้างไปตามสภาวะตลาด และความจำเป็นในการสร้างศักยภาพทางธุรกิจ
ผลประโยชน์

ที่ได้ตามมา คือ การกระจายความเสี่ยง

4.1 ลักษณะผลิตภัณฑ์ หรือบริการ

การดำเนินงานในกลุ่มทำหน้าที่ตามสายกิจการที่แบ่งแยกกันดังนี้

+-----------------------------------+----------------------------------+
| บริษัทแม่ :-                         |                                  |
+-----------------------------------+----------------------------------+
| - บริษัท อุตสาหกรรมอาหาร ส.ขอนแก่น    | มีวัตถุประสงค์หลักเป็นผู้ผลิตและ          |
| จำกัด (มหาชน)                      | ผู้จำหน่ายผลิตภัณฑ์อาหารแปรรูปจากเนื้อสุกร |
+-----------------------------------+----------------------------------+
| บริษัทย่อย :-                        |                                  |
+-----------------------------------+----------------------------------+
| - บริษัท ส.ปศุสัตว์ จำกัด               | ผลิตหรือเตรียมวัตถุดิบเพื่อสนับส          |
|                                   | นุนการใช้วัตถุดิบประเภทเนื้อสุกรของบริษัทฯ |
+-----------------------------------+----------------------------------+
| - บริษัท เอส เค เค ฟู้ด จำกัด          | ทำหน้าที่จำหน่ายสินค้าของบริษัทฯ         |
|                                   | สำหรับลูกค้ารายย่อยทั่วไป              |
+-----------------------------------+----------------------------------+
| - บริษัท มหาชัยฟู้ดโปรเซสซิ่ง จำกัด       | ทำหน้าที่ผลิตอาหารทะเลแปรรูป          |
|                                   | เพื่อให้บริษัทในกลุ่มจำหน่ายทั้งภายใน      |
|                                   | และต่างประเทศ                     |
+-----------------------------------+----------------------------------+
| บริษัทร่วม :-                        |                                  |
+-----------------------------------+----------------------------------+
| - บริษัท สี่มุมเมือง จำกัด               | ทำหน้า                            |
|                                   | ที่จำหน่ายสินค้าที่บริษัทแม่ผลิตขึ้นในตลาดล่าง |
+-----------------------------------+----------------------------------+
| - บริษัท เพรสซิเด๊นท์ อินเตอร์เทรด จำกัด  | ทำหน้าที่ด้านการส่งออกผลิตภัณฑ์ของกลุ่ม    |
+-----------------------------------+----------------------------------+

ผลิตภัณฑ์ของบริษัทฯ แบ่งออกได้เป็น 4 ประเภท คือ

1) อาหารขบเคี้ยว เช่น หมูอบ, หมูแผ่นสแน็ค, ปลาแผ่น, กุ้งแผ่น

  2) อาหารพื้นบ้าน ประเภทกับข้าว / กับแกล้ม เช่น หมูหยอง หมูแผ่น กุนเชียง ไส้กรอกอีสาน
  หมูยอ ลูกชิ้นหมู ฯลฯ

  3) อาหารปรุงสำเร็จพร้อมรับประทานกับข้าว เช่น ทอดมันปลา-กุ้ง ไส้กรอกทอด
  ข้าวเหนียวหมูปิ้ง

4)  อาหารประเภทน้ำพริก น้ำจิ้ม เช่น น้ำพริกปลาดุกฟู น้ำพริกปลากุเลา น้ำพริกเผา
    น้ำจิ้มศรีราชา น้ำจิ้มไก่

ด้านการจำหน่าย บริษัทฯ ดำเนินการใน 5 ช่องทาง ดังนี้

1)  ผ่านผู้ประกอบการค้าปลีกรายใหญ่ (Large-scale Retailers) และ

  ร้านสะดวกซื้อ (Convenience Stores)

2)  ผ่านตัวแทนต่างจังหวัด เพื่อครอบคลุมตลาดภูมิภาค

3)  ผู้แทนจำหน่ายแบบขายตรงถึงผู้บริโภค

4)  ตลาดสด

5)  ส่งออกไปยังตลาดต่างประเทศ

4.2 การตลาดและภาวะการแข่งขัน

(ก) หมวดผลิตภัณฑ์

หมวดอาหารไทย (พี้นบ้าน)

  ตลาดผลิตภัณฑ์อาหารไทย (พื้นบ้าน) ปัจจุบันมีความหลากหลายของชนิดสินค้า

  การผลิตและการจำหน่ายมีทั้งในระดับผู้ผลิตรายเล็กในท้องถิ่นไปจนถึงผู้ผลิตระดับ

  อุตสาหกรรม มูลค่าตลาดรวมอาหารไทย (พื้นบ้าน) ประมาณ 1,000 – 1,200 ล้านบาท

  (โดยประมาณ) โดยมีอัตราการขยายตัวปีละ 3 – 5% ซึ่งมีแนวโน้มที่จะชะลอตัวลง

  เนื่องจากการเปลี่ยนแปลงพฤติกรรมการบริโภค นิยมบริโภคอาหารจานด่วนหรืออาหาร

  ฟาสต์ฟู้ด ซึ่งในปัจจุบันบริษัทฯ มีส่วนแบ่งตลาดผลิตภัณฑ์อาหารไทย (พื้นบ้าน)

  ประมาณ 60 - 70% ของตลาดรวม

คนไทยเป็นชนชาติที่นิยมบริโภคอาหารรสจัด จึงนิยมปรุงอาหารสดรับประทาน

แต่เมื่อยุคสมัยเปลี่ยนไป เนื่องจากข้อจำกัดในด้านเวลาอันเป็นสาเหตุจากสภาพจราจร

ที่ติดขัดต้องสิ้นเปลืองเวลาในการเดินทาง รวมถึงภาวะเศรษฐกิจที่บีบคั้นให้คนไทย

ต้องออกไปทำงานนอกบ้าน อาหารไทยชนิดพร้อมอุ่นรับประทานจึงเข้ามามีบทบาท

  ในสังคมไทย ซึ่งบริษัทฯ ได้ตระหนักและปรับตัวเป็นขั้น เป็นตอนควบคู่กับการ

  ขยายฐานกลุ่มเป้าหมายให้ครอบคลุมช่องว่าง ของตลาด เช่น การขยายช่องทางจัด

  จำหน่ายของหมูหยองที่ใช้บริโภคกับข้าวต้ม มาเป็นตลาดเบเกอรี่ที่ใช้หมูหยองมาเป็น

  ไส้ขนมปังแซนด์วิช รับประทานเป็นอาหารเช้า ขณะที่หมูแผ่นถูกปรับเปลี่ยนมาเป็น

  อาหารขบเคี้ยวที่แปรรูปจากเนื้อสุกรภายใต้บรรจุภัณฑ์ที่ทันสมัย และชื่อเครื่องหมาย

  การค้าที่เข้ากับสมัยนิยมที่รู้จักในตรา “ ออง-เทร่ ” ซึ่งบริษัทฯ ได้แต่งตั้งบริษัทชั้นนำ

  ด้านอุปโภค-บริโภค คือ บริษัท ดีทแฮล์ม จำกัด เป็นตัวแทนจำหน่าย เฉกเช่นอาหาร

  ขบเคี้ยวยอดนิยมทั่วไป ไส้กรอกอีสาน ชนิดที่จำหน่ายเป็นอาหารสดก็ปรับเปลี่ยนมา

  เป็นชนิดพร้อมอุ่นได้ในไมโครเวฟ เพื่อตอบสนองความต้องการของผู้บริโภคที่ได้

  ปรับเปลี่ยนไปตามกาลสมัย

หมวดอาหารขบเคี้ยว

“ เป้าหมายผู้นำอาหารขบเคี้ยวประเภทโปรตีนจากเนื้อสัตว์ (MEAT SNACK)”

ตลาดอาหารขบเคี้ยวมีมูลค่าตลาดปีละ 11,000 ล้านบาท และมีอัตราการเจริญเติบโต

ปีละประมาณ 10 - 15% เป็นตลาดที่มีขนาดใหญ่ แต่เป็นตลาดที่มีการแข่งขันสูง และ

จากการศึกษาพบว่า อาหารขบเคี้ยวประเภทเนื้อสัตว์แปรรูปเป็นที่นิยมบริโภคเป็น

กับแกล้มคู่กับเครื่องดื่มประเภทแอลกอฮอล์ นอกจากนี้ อาหารขบเคี้ยวที่แปรรูปจาก

เนื้อสัตว์ยังเป็นที่นิยมบริโภคอย่างแพร่หลายในประเทศที่พัฒนาแล้ว เช่น ญี่ปุ่น

สหรัฐอเมริกา และยุโรป ส่วนประเทศไทยนอกจากผู้ผลิตเป็นอุตสาหกรรมครัวเรือนแล้ว

ยังไม่มีผู้ประกอบการรายใดผลิตในเชิงอุตสาหกรรม จึงนับว่าเป็นตลาดที่มีโอกาสแจ้งเกิด

ได้สูง

  หมวดผลิตภัณฑ์ที่อยู่ในโครงการที่ได้ดำเนินการไปแล้วคือ

1. หมูแผ่นบาร์บีคิวอบกรอบ รสคลาสสิค

  2. หมูแผ่นบาร์บีคิวอบกรอบ รสกระเทียมพริกไทย

3. หมูแผ่นบาร์บีคิวอบกรอบ รสน้ำพริกเผา

  4. หมูแผ่นบาร์บีคิวอบกรอบ ผสมงาขาว

  5. หมูแผ่นบาร์บีคิวอบกรอบ ผสมสาหร่าย

หมวดลูกชิ้นทะเล และน้ำพริก, น้ำจิ้ม

น้ำพริกถูกจัดอยู่ในหมวดอาหารทะเล เพราะมีฐานวัตถุดิบจำพวกกุ้ง, ปลา ซึ่งหาได้

ในจังหวัดสมุทรสาคร อันเป็นจังหวัดที่ตั้งของโรงงาน ปัจจุบันโรงงานยังเป็นผู้ผลิต

ลูกชิ้นทะเลรายใหญ่สุดของประเทศ โดยมีส่วนแบ่งตลาดในประเทศมากกว่า 60%

ขณะเดียวกันก็เป็นผู้ส่งออกผู้เดียวจากประเทศไทยที่ส่งลูกชิ้นปลาไปต่างประเทศ เช่น

สหรัฐอเมริกา, ยุโรป, ญี่ปุ่น, เกาหลี โดยมีมูลค่าการส่งออกปีละประมาณ 50 - 60 ล้านบาท

และมีอัตราการขยายตัวอย่างต่อเนื่อง โดยเฉพาะประเทศในเอเชียที่อยู่ในเขตหนาวจึงนิยม

บริโภคอาหารจำพวกหม้อไฟ เช่น เกาหลี

ส่วนอาหารจำพวกน้ำพริกนั้น ก็มีตลาดกลุ่มเป้าหมายที่นิยมซื้อติดไว้ในครัว หรือ

  ซื้อไว้เป็นกับแกล้มประจำมื้อ ซึ่งบริษัทฯ เน้นผลิตเพื่อจำหน่ายให้กับผู้บริโภค

  กลุ่มเป้าหมายที่เน้นความสะดวก ซึ่งปัจจุบันบริษัทฯ ได้จำหน่ายน้ำพริกรสชาติที่

  หลากหลายผ่านร้านสะดวกซื้อและ MODERN TRADE ซึ่งมียอดจำหน่ายปีละ

  ประมาณ 20 ล้านบาท และมีอัตราการเติบโตอย่างต่อเนื่องในช่องทางจัดจำหน่ายเดิม

  และช่องทางใหม่ภายใต้เครื่องหมายการค้า “ ไทยเดิม ” นอกจากนี้ ยังเป็นสินค้าที่มี

  ENTRY BARRIER ต่ำ ส่วนน้ำจิ้มนั้นเป็นผลิตภัณฑ์ที่บริษัทฯ ผลิตเพื่อเป็นสินค้าขาย

  ควบคู่กับ ลูกชิ้นทะเลและเติบโตในทิศทางเดียวกับลูกชิ้นทะเล

(ข) แนวโน้มภาวะอุตสาหกรรม

ความนิยมอาหารพื้นเมืองจะมีแนวโน้มที่ลดลงเนื่องจากขาดความสะดวกในการบริโภค
แต่คนไทยยังคงนิยมบริโภคอาหารพื้นเมืองเพราะติดใจในรสชาติ แนวโน้มบริษัทฯ
ได้พัฒนาอาหารของบริษัทฯ

เป็นแนวพร้อมอุ่นรับประทาน และการพัฒนาผลิตภัณฑ์ใหม่ประเภทอาหารขบเคี้ยว

 4.3 การจัดหาผลิตภัณฑ์หรือบริการ

1.  (ก) บริษัท อุตสาหกรรมอาหาร ส.ขอนแก่น จำกัด (มหาชน) มีโรงงานผลิตตั้งอยู่

2.  - เลขที่ 44/4 หมู่ที่ 13 ถนนประชาราษฎร์อุทิศ ตำบลราชาเทวะ อำเภอบางพลี

  จังหวัดสมุทรปราการ โดยมีกำลังการผลิตที่ 5,500 ตัน/ปี

  - เลขที่ 114 หมู่ที่ 8 ตำบลบ่อพลับ อำเภอเมือง จังหวัดนครปฐม

  โดยมีกำลังการผลิตที่ 500 ตัน/ปี

วัตถุดิบหลักที่ใช้ในการผลิต ได้แก่ เนื้อสุกรและชิ้นส่วนของสุกร ซึ่งคิดเป็นร้อยละ 70

ของวัตถุดิบที่ใช้ในการผลิตทั้งหมด โดยซื้อจากบริษัทผู้ค้าที่ผ่านเกณฑ์มาตรฐานคุณภาพของบริษัทฯ
และได้รับการรับรองมาตรฐานคุณภาพและความปลอดภัยจากหน่วยงานของรัฐ

วัตถุดิบอื่น ๆ ได้แก่ เครื่องเทศ เครื่องปรุงรส และบรรจุภัณฑ์ บริษัทฯ ซื้อจากผู้ผลิตภายในประเทศ
วัตถุดิบบางประเภทได้แก่ ไส้สด ไส้สังเคราะห์
สั่งซื้อจากต่างประเทศผ่านตัวแทนจำหน่ายในประเทศ โดยมีสัดส่วนไม่เกินร้อยละ 5
ของมูลค่าการสั่งซื้อวัตถุดิบรวม

 สภาพปัญหาเกี่ยวกับวัตถุดิบ

วัตถุดิบหลักที่ใช้ในการผลิตคือ เนื้อสุกรและชิ้นส่วนของสุกร มีการปรับราคาขึ้นลงค่อนข้างมาก
เนื่องจากต้นทุนสุกรมีชีวิตค่อนข้างผันผวนจากปัจจัยหลายประการ ได้แก่ ต้นทุนอาหารสัตว์
ผลผลิตของฟาร์ม ผู้เลี้ยงสุกร ภาวะความแห้งแล้ง
การแพร่ระบาดของโรคไข้หวัดนกซึ่งส่งผลกระทบต่อ

ปริมาณความต้องการบริโภคเนื้อสุกรโดยมีแนวโน้มความต้องการบริโภคสูงขึ้นเพื่อทดแทนการบริโภค

เนื้อสัตว์ปีก

นอกจากนี้ การที่ภาครัฐมีนโยบายยกระดับมาตรฐานการผลิตอาหารให้สูงขึ้น เพื่อ

ความปลอดภัยต่อผู้บริโภค บริษัทฯ ได้คัดเลือกวัตถุดิบจากแหล่งผู้ผลิตที่ได้มาตรฐาน
ซึ่งส่งผลให้ต้นทุนวัตถุดิบ

สูงขึ้น

(ข) การควบคุมสิ่งแวดล้อม

ขบวนการแปรรูปผลิตภัณฑ์ของบริษัทฯ ใช้พลังงานไฟฟ้าเป็นส่วนใหญ่ พลังงาน

ที่ได้จากเชื้อเพลิงปิโตรเคมีใช้เป็นส่วนน้อย
จึงก่อให้เกิดมลภาวะจากการเผาผลาญเชื้อเพลิงปิโตรเคมีในปริมาณต่ำ

บริษัทฯ ได้ว่าจ้างบริษัทเอกชนที่ได้รับสัมปทานอย่างถูกต้องตามกฎหมายจาก

องค์การบริหารส่วนตำบลให้เป็นผู้ขนย้ายขยะ และสิ่งปฏิกูลเพื่อไปกำจัดด้วยกรรมวิธีที่ถูกต้อง

น้ำทิ้งจากโรงงานซึ่งส่วนใหญ่เป็นน้ำที่เกิดจากขบวนการชำระล้างวัตถุดิบ

เครื่องจักรอุปกรณ์ และพื้นที่ผลิตผ่านการบำบัดจากระบบบำบัดน้ำทิ้ง
และมีการตรวจสอบควบคุมคุณภาพของ

น้ำทิ้งให้เป็นไปตามเกณฑ์มาตรฐานก่อนระบายไปสู่ลำคลองสาธารณะ นอกจากนี้ บริษัทฯ
ยังได้ว่าจ้างบริษัทที่ปรึกษาด้านสิ่งแวดล้อมในการประเมิน ตรวจสอบควบคุม
และให้คำปรึกษาด้านสิ่งแวดล้อมให้แก่บริษัทฯ เพื่อ

ให้มั่นใจว่าการควบคุมสิ่งแวดล้อมเป็นไปอย่างมีประสิทธิภาพ